《十洲草亭十首和玉田韵 其十》
明代·霍与瑕

我亦樵云旧寄閒，真仙留药驻童颜。风高翠洞怀偏壮，月上紫童兴未悭。

绿竹依檐高复下，红荷映水淡仍殷。秋深肯订来游约，千尺翳门还共攀。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。